Samkvæmt einfaldasta líkani yfir hreyfingar efniseinda ( frumeinda og sameinda ) sem á við um gasham , ferðast efniseindir með jöfnum hraða milli þess sem þær geta rekist á aðrar eindir og breytt um stefnu og hraða . Svarið felst þá í að tilgreina leið til að ákvarða hraðabreytinguna sem á sér stað háð hitastigi og ákvarða hana í einingum á borð við km / ( klst ∙ ° C ) eða m / ( s ∙ K ) ( SI einingarkerfi ) . Hraðabreytingu háð hita ( b ) má þá grófáætla með því að ákvarða breytingu í hraða ( ν 2 - ν 1 = Δν ) yfir hitastigsbil , T 2 - T 1 ( ΔT ) og reikna hlutfallið Δν / ΔT ~ b . Það er í samræmi við jöfnu 2 . Þá sést að hraðaaukning köfnunarefnis og súrefnissameinda sem umlykja okkur í andrúmsloftinu er á að giska 3 km/klst fyrir hverja gráðu sem hitinn eykst .